stanford-oval/wikipedia huggingface dataset:
Tell Me

| ”Tell Me” The Rolling Stones |
| --- | --- | --- |

Singlen tiedot
 Albumilta: The Rolling Stones
 B-puoli: ”I Just Want to Make Love to You”
 Äänitetty : helmikuu 1964
 Julkaistu: 13. kesäkuuta 1964
 Formaatti: 7" single
 Tekijä(t): Mick Jagger, Keith Richards
 Tuottaja(t): Andrew Loog Oldham
 Tyylilaji: beat, pop
 Kesto: 04.5 (albumiversio) 2:47 (singleversio)
 Levy-yhtiö: London
The Rolling Stonesin muut singlet
| ”Not Fade Away” 1964 | ”Tell Me” 1964 | ”It’s All Over Now” 1964 |
Tell Me on brittiläisen rock-yhtyeen The Rolling Stonesin kappale, joka julkaistiin heidän debyyttialbumillaan The Rolling Stones (England’s Newest Hitmakers) vuonna 1964. ”Tell Me” julkaistiin myös singlenä USA:ssa samana vuonna ja se oli ensimmäinen laulu, jonka yhtyeen jäsenet Mick Jagger ja Keith Richards kirjoittivat.
The Rolling Stones
| --- | --- |
Studioalbumit::   The Rolling Stones  The Rolling Stones No. 2  Out of Our Heads  Aftermath  Between the Buttons  Their Satanic Majesties Request  Beggars Banquet  Let It Bleed  Sticky Fingers  Exile on Main St.  Goats Head Soup  It’s Only Rock ’n’ Roll  Black and Blue  Some Girls  Emotional Rescue  Tattoo You  Undercover  Dirty Work  Steel Wheels  Voodoo Lounge  Bridges to Babylon  A Bigger Bang  Blue & Lonesome  Hackney Diamonds 
Vain Yhdysvalloissa julkaistut studioalbumit::   12 X 5  The Rolling Stones, Now!  December’s Children (And Everybody’s) 
Livealbumit::   Got Live If You Want It!  Get Yer Ya-Ya’s Out!  Love You Live  ”Still Life” (American Concert 1981)  Flashpoint  Stripped  The Rolling Stones Rock and Roll Circus  No Security  Live Licks  Shine a Light 
Kokoelmia::   Big Hits (High Tide and Green Grass)  Flowers  Through the Past, Darkly (Big Hits Vol. 2)  Stone Age  Gimme Shelter  Hot Rocks 1964–1971  Rock ’n’ Rolling Stones  More Hot Rocks (Big Hits & Fazed Cookies)  No Stone Unturned  Made in the Shade  Metamorphosis  Jump Back: The Best of The Rolling Stones 1971–1993  Forty Licks
Theocracy

| Theocracy |
| --- | --- |

Tiedot
Toiminnassa:  2002–
Tyylilaji:  power metal
Kotipaikka:  Athens, Georgia, Yhdysvallat
Laulukieli:  englanti
Jäsenet:  Matt Smith, laulu   Jonathan Hinds, kitara   Patrick Nickell, rummut   Jared Oldham, basso  
Entiset jäsenet:  Shawn Benson, rummut    Seth Filkins, basso   Josh Sloan, basso   Patrick Parris, basso   Val Allen Wood, kitara  
Levy-yhtiö:  Ulterium Records, 2008–   Metal Ages  
Aiheesta muualla
www.theocracymusic.com
Infobox OKNimi-testi OK: 
Theocracy on yhdysvaltalainen kristillinen, progressiivinen power metal -yhtye, jonka Matt Smith perusti vuonna 2002 Athensissa, Georgiassa. Theocracy oli aluksi yhden miehen yhtye – Smith lauloi ja soitti itse kaikki instrumentit esikoisalbumilla Theocracy, jonka julkaisi Metal Ages Records. Smithin lisäksi nykyisessä kokoonpanossa ovat Patrick Nickell, Jared Oldham, Jonathan Hinds ja Val Allen Wood. Yhtyeen esittämässä power metalissa on vaikutteita yhtyeiltä Iron Maiden, Edguy, Iced Earth ja Helloween sekä progressiivisia vaikutteita yhtyeiltä Dream Theater, Symphony X, Kansas ja Rush.
Yhtye esiintyi ensimmäistä kertaa Suomessa Vappugospelissa 2012. Seuraavan kerran yhtye esiintyi Suomessa Maata näkyvissä-festareilla marraskuussa 2013.
Yhtye esiintyi ProgPower USA VII -festivaalien Pre-Partyssa Atlantassa, Georgiassa. Live-esitykset kappaleista ”The Serpent’s Kiss” ja ”Mountain” julkaistiin ProgPower VII -DVD:llä. Vuonna 2008 yhtye kiinnitettiin ruotsalaiselle Ulterium Records -levymerkille ja se äänitti toisen albumin Mirror of Souls, joka masteroitiin Suomessa. Kansitaiteen teki metallikuvittajana tunnettu Robert G. Wilson, Jr. Mirror of Souls julkaistiin 26. marraskuuta 2008 Japanissa Soundholic Recordsilla. Japanin versio sisältää lisäkappaleen ”Wages of Sin”. Yhdysvalloissa albumi julkaistiin 9. joulukuuta 2008. Ensimmäiset albumit ovat saaneet kriitikoilta ylistäviä arvioita, kuten myös vuonna 2011 julkaistu uusin albumi As the World Bleeds.
Matt Smith tunnetaan myös tekemästään kappaleesta, joka parodioi Metallican St. Anger -albumia. Theocracy on perinteisesti julkaissut joka jouluna metallisovituksia joululauluista kuten ”O come, O come, Emmanuel” ja ”Little Drummer Boy” sekä tehnyt kappaleen ”Deck the Joy”, jossa on yhdistetty laulut ”Deck the Halls” ja ”Joy to the World”. Matt Smith on yksi metallimuusikoista, jotka valittiin kertomaan kristillisestä uskostaan Metal Bible -kirjassa. Theocracy on tehnyt kappaleen John O'Connellista (lempinimeltään Jack-O), joka on suosittu vieras ESPN-kirjoittaja Bill Simmonsin podcast-ohjelmassa The B.S. Report. Kappale on nimeltään ”The Gregarious Raconteur”.
Jäsenet

Matt Smith – laulu
Val Allen Wood – soolokitara
Jonathan Hinds – kitara, taustalaulu
Jared Oldham – basso
Patrick Nickell – rummut
Jäsenet > Entiset jäsenet

Seth Filkins – basso
Josh Sloan – basso
Patrick Parris – basso
Shawn Benson – rummut
Diskografia

Theocracy (2003,  MetalAges Records; uudelleenjulkaistu 2013)
Mirror of Souls (2008,  Ulterium Records, Nightmare Records)
As the World Bleeds (2011,  Ulterium, Nightmare)
Ghost Ship (2016)
Mosaic (2023)
Aiheesta muualla

Virallinen Theocracy-sivusto
Theocracy Myspacessa (englanniksi)
Theocracy Encyclopaedia Metallumissa (englanniksi)
Dynaamiset kyvyt
Aiheesta muualla

Turun kauppakorkeakoulun CCR Tutkimuspalveluiden blogiartikkeli
Tieteellinen kirjoittaminen

| Tieteellinen kirjoittaminen |
| --- | --- |

Kirjailija:  Merja Kinnunen, Olli Löytty
Kustantaja:  Vastapaino
Julkaistu:  2002
ISBN:  951-768-110-0
Löydä lisää kirjojaKirjallisuuden teemasivulta
Tieteellinen kirjoittaminen on Merja Kinnusen ja Olli Löytyn toimittama kirja vuodelta 2002. Teoksen on julkaissut Vastapaino. Kirjoittajat ovat Pertti Alasuutari, Yrjö Haila, Jaakko Heinimäki, Matti Hyvärinen, Markku Ihonen, Arja Jokinen, Kirsi Juhila, Merja Kinnunen, Mikko S. Lehtonen, Minna-Riitta Luukka, Olli Löytty, Liisa Tainio, Jukka Törrönen, Jaana Vuori ja Esa Väliverronen.
Aiheesta muualla

Heidi Alajoki: Arvostelu teoksesta.
Mika Hannula: Tieteellisen kirjoittamisen unohdettu mielihyvä[vanhentunut linkki]. Helsingin sanomat 15.2.2003.
Vesa Heikkinen: Miten tiedettä kirjoitetaan?[vanhentunut linkki]. Tieteessä tapahtuu 6/2003. (PDF)
Inga Suoniemi-Taipale: Tuore tietopaketti tiedettä tekevälle. Virittäjä 1/2004. (PDF)
Dg

Dg tarkoittaa seuraavia:
Belgian saksankielinen yhteisö, DG, saksankielisestä nimestä Deutschsprachige Gemeinschaft Belgiens, Belgian saksankielisen väestön muodostama yhteisö
desigramma, tunnus dg, massan yksikkö
Deutsche Grammophon, DG, saksalainen levy-yhtiö
DG, DG Flugzeugbaun lentokonetyyppi
diagnoosi, dg, taudinmääritelmä
Dolce&Gabbana, D & G, italialainen muotitalo
Lions-liiton piirikuvernööri, DG, englannin sanoista District Governor
pääjohtaja, DG, englannin sanoista director general, ammatti
pääosasto, DG, englannin sanasta directorate-general, Euroopan unionin osasto
South East Asian Airlines, IATA-koodi DG, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dg”, voi hakea sivunnimihaulla, laajalla sivunnimihaulla tai tekstihaulla.
Dynami:t

Dynami:t on virolainen energiajuoma. Sitä valmistaa Olvin omistama sisaryhtiö A. Le Coq. Juomasta on saatavilla eri makuja. Tuotetta myydään lähinnä Baltian maissa, mutta myös joissakin pienissä liikkeissä Suomessa[lähde? ].
Ainesosat

Ainesosat: vesi, hiilidioksidi, sokeri, väriaine (E150d), luontainen värisaflori- ja sitruunaväriuute, happamuudensäätöaine (E330), säilöntäaine (E202, E211), luontaiset aromit, kofeiini, tauriini, vitamiinit (niasiini, B5, B6, B9, C). Juoma sisältää kofeiinia 26 mg/100 ml.
Aiheesta muualla

Dynami:t A. Le Coqin sivuilla (Arkistoitu – Internet Archive)
The Warriors EP, Volume 2

| The Warriors EP, Volume 2 P> O.D. |
| --- | --- | --- |

EP-levyn tiedot
 Julkaistu: 15. marraskuuta 2005
 Tuottaja(t): Travis Wyrick & P.O.D.
 Tyylilaji: alternative metal
 Kesto: 27.58
 Levy-yhtiö: Atlantic
P.O.D.:n muut julkaisut
| Payable on Death 2003 | The Warriors EP, Volume 2 2005 | Testify 2006 |
The Warriors EP, Volume 2 on yhdysvaltalaisen rockyhtye P.O.D.:n kolmas EP. Se julkaistiin vuonna 2005 ennen yhtyeen kuudetta studioalbumia Testifyä. EP sisälsi muun muassa kappaleiden Wildfire ja Boom live-esitykset sekä kaksi Testify-levyn demoa.
Kappaleet

If It Wasn't for You
Teachers (Palm Springs Demo)
Ya Mama (Palm Srings Demo)
Why Wait?
Eyes of a Stanger
Boom (Live at Cornerstone)
Wildfire (Live at Cornerstone)
Arviot

Christianity Today:
Imperiumi: 5/10
Jesus Freak Hideout:
Käännös suomeksi
David Paton

| David Paton |
| --- | --- |

Henkilötiedot
Syntynyt: 29. lokakuuta 1949 (ikä 74) Edinburgh, Skotlanti
Ammatti:  muusikko
Muusikko
Laulukielet:  englanti
Tyylilajit:  pop rock, skotlantilainen kansanmusiikki
Soittimet:  basso, laulu
Yhtyeet:  Pilot, The Alan Parsons Project, Camel, Keats, The Pretenders
Aiheesta muualla
www.davidpaton.com
  [ Muokkaa Wikidatassa ] [ ohje ]  
David Paton (s. 29. lokakuuta 1949) on skotlantilainen muusikko, joka tunnetaan parhaiten Pilotin perustajajäsenenä ja The Alan Parsons Projectin pitkäaikaisena sessiobasistina.
Paton soitti nuoruudessaan Boots- ja Christian-nimisissä yhtyeissä. Suosiota hän saavutti ensimmäisen kerran Pilot-yhtyeen riveissä. Yhtye julkaisi 1974 hittisinglen ”Magic” ja vuosina 1974–1977 yhteensä neljä albumia.
Muiden Pilotin jäsenten kanssa Paton kuului vuonna 1975 perustetun The Alan Parsons Projectin alkuperäiseen taustayhtyeeseen ja soitti bassoa kaikilla APP:n albumeilla vuonna 1986 julkaistuun Stereotomyyn asti. Yhtyeen menestyksen myötä hänestä tuli suosittu sessiomuusikko, joka soitti mm. Camelin, Kate Bushin, The Pretendersin ja Chris DeBurghin albumeilla.
1980-luvulla Paton kuului lyhyen aikaa Keats-nimiseen yhtyeeseen. Vuosikymmenen lopulla hän soitti Elton Johnin yhtyeessä. 1990-luvulla Paton soitti Fishin ja Rick Wakemanin albumeilla ja aloitti näihin päivin jatkuneen soolouransa. Hän on ollut mukana myös uudelleen perustetussa Pilotissa. Popmusiikin ohella hän on soittanut perinteistä skotlantilaista musiikkia.
Diskografia > Sooloalbumit

Passions Cry (1991)
Fragments (1997)
The Search (2003)
Fellow Man (2007)
The Studio Diary Songs (2009)
Under the Sun (2012)
The Traveller (2019)
Diskografia > David Paton & Friends

Originals (2007)
Diskografia > Singlet

”The Animal in Me” (1968)
”Keep Your Lovelight Burning” (1968)
Talousvarikko

Talousvarikko (TALV, aik. TalV) on Suomen puolustusvoimiin kuuluva varikko, joka vastaa talousalan materiaalin tarkastuksesta, vastaanotosta, varastoinnista ja jaosta sekä vaatetus- ja kenttämajoitusmateriaalin huolto- ja korjaustoiminnasta.
Varikko on perustettu vuonna 1918 ja sen aikaisempia nimiä on muun muassa Hämeenlinnan vaatetusvarikko (17.7.1918-15.4.1945), Hämeenlinnan elintarvikekeskusvarikko (22.9.1939-15.4.1945) Keskus- ja Talousvarikko 1 (15.4.1945-1.3.1961). Talousvarikko kuuluu Puolustusvoimien logistiikkalaitoksen 2. Logistiikkarykmenttiin. Varikon vuosipäivää vietetään 5.10.
Kokoonpano on seuraava:
TALV:n johto, materiaalisektori, keskusvarasto ja terminaali Hämeenlinnan Hätilässä
Puolustusvoimien Vaatetuskorjaamo, joka käsittää Säkylän ja Mikkelin tuotantolaitokset (pesula, korjaamo ja varasto).
TALV:n vastuulla olevan talousalan materiaalin hankinnasta vastaa Puolustusvoimien logistiikkalaitokseen kuuluva Järjestelmäkeskus.
Vaatehuolto

Talousvarikon alaisina toimivat vaatetushuollosta vastaavat Puolustusvoimien vaatetuskorjaamon tuotantolaitokset Säkylässä ja Mikkelissä. Oulun vaatetuskorjaamo lakkautettiin vuoden 1999 lopussa ja myöhemmin myös Sodankylän vaatetuskorjaamo. Vaatetuskorjaamoilla pestään, huolletaan ja korjataan varusmiesten ja reserviläisten vaatetusmateriaali ja kengät. Myös tavanomaiset majoitusvälineet kuten lakanat sekä pyyhkeet kuuluvat vaatetusmateriaaliin. Puolustusvoimat on kokeillut vaatetushuollon ulkoistusta kumppanin kautta, mutta luopui siitä kokonaan vuoden 2014 lopussa.
Nykytilanne

Talousvarikko toimi aikaisemmin omana, Puolustusvoimien materiaalilaitoksen alaisena joukko-osastonaan vuodesta 2003. Se liitettiin vuoden 2008 alusta osaksi silloista Länsi-Suomen Huoltorykmenttiä. Talousvarikko on kuulunut Puolustusvoimien logistiikkalaitoksen 2. Logistiikkarykmentin alaisuuteen vuoden 2015 alusta alkaen.
Päälliköitä

Nykyinen päällikkö on everstiluutnantti Juha Karjalainen 1.1.2020 alkaen. Aikaisempia varikon päälliköitä ovat muun muassa:
everstiluutnantti René Porthin 1947–1956
everstiluutnantti Reko Moisio 1956–1959
everstiluutnantti Matti Auvinen 1959–1960
everstiluutnantti Aimo Salovaara Talousvarikko 1/Talousvarikko 1960–1962
everstiluutnantti Lauri Lehto 1962–1968
everstiluutnantti Reino Vihtonen 1968–1969
everstiluutnantti Heikki Vilkama 1969
everstiluutnantti Esko Tapola 1969–1973
everstiluutnantti Ilpo Koskinen 1973–1974
everstiluutnantti Seppo Saarinen 1974–1976
everstiluutnantti (Iivo) Allan Vainio 1976–1981
everstiluutnantti Veikko Helle 1981–1985
everstiluutnantti Esko Runoinen 1985–1987
everstiluutnantti Eero Puolakkainen 1987–1990
everstiluutnantti Eino Lehtovirta 1990–1994
everstiluutnantti Martti Järvimäki 1994–1995
everstiluutnantti Paavo Setälä 1995–2001
maj/everstiluutnantti Erkki Tulppala 2001–2004
komentaja Ismo Rairama 2004–2007
everstiluutnantti Kari Raatikainen 2007 – 2011
everstiluutnantti Tero Ukonaho 1.1.2012 – 31.12.2015
everstiluutnantti Kalervo Raunama 1.1.2016 - 31.12.2019
Muuta

Hylättyjä ja käytöstä poistettuja varusteita kunnostettuina, kuten varsikenkiä ja maastopukuja on myytävänä Puolustusvoimien strategisen kumppanin Millog Oy:n myymälässä (SA-Kauppa) Hämeenlinnassa.
Sääksvuori

| Sääksvuori |
| --- | --- |

Kaupunki:  Jyväskylä
Suuralue:  Keljo
Kaupunginosa nro:  28
Väkiluku:  1 399 (31.12.2021)
Sääksvuori on Jyväskylän 28. kaupunginosa Keljon suuralueella. Alueen asutus on omakotitalovaltaista. Asutus sijaitsee samannimisen mäen ja Sääksjärven lähettyvillä.
Pohjoisessa kaupunginosa rajoittuu Keljonkankaaseen ja etelässä Muurameen. Luoteessa Sääksvuoren kaupunginosalla on pieni raja myös Etelä-Keljon kanssa. Tilastollisessa jaossa Sääksvuori jakautuu Sääksvuorenrinteen, Sääksvuorenrannan ja Valkeisentien pienalueisiin. Sääksvuorenrinteen ja Sääksvuorenrannan asutus on enimmäkseen 2000-luvulla rakennettua kaavoitettua omakotitaloaluetta, Valkeisentien asutus on vanhempaa, kaavoittamatonta aluetta.
Historiaa

Nykyisen Sääksvuoren kaupunginosan vanhin asutuskeskittymä sijaitsee vanhan nelostien eli Keljonkankaantien ympärillä Valkeisentien pienalueella Muuramen Valkolan asutusalueen vieressä. 1920-luvun alkupuolella nykyisen Valkeisentien alueen Lapin talossa toimi pieni teurastamo, josta toimitettiin lihaa esimerkiksi Jyväskylän seminaarin ruokalaan. Alue siirrettiin maalaiskunnasta kaupunkiin vuonna 1965. Ensimmäinen asemakaava alueelle laadittiin vuonna 1979.
1980-luvulla Sääksvuoresta suunniteltiin teollisuusaluetta. 1990-luvun alkupuolella kaupunki kuitenkin hankki maata alueelta asuinalueen rakentamista varten. Nykyiset asemakaavat laadittiin 2000-luvun alkupuolella.
Taiskan diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 4 |  |
| ↙Kokoelmat | 2 |  |
| ↙Singlet | 18 |  |
Taiska on suomalainen laulaja. Hänen diskografiansa koostuu neljästä studioalbumista, neljästä kokoelmasta ja kahdeksastatoista singlestä.
Albumit > Studioalbumit

| Nimi | Julkaisutiedot | Listasijoitukset> Albumilista | Listasijoitukset>  |
| --- | --- | --- | --- |
| Mombasa |  Julkaistu: 1977  Levy-yhtiö: Fazer Finnlevy | 10 |  |
| Taiska |  Julkaistu: 1978  Levy-yhtiö: Fazer Finnlevy | – |  |
| Villi vapaudenkaipuu |  Julkaistu: 1980  Levy-yhtiö: Fazer Finnlevy | – |  |
| Oma tie |  Julkaistu: 1982  Levy-yhtiö: Fazer Finnlevy | – |  |
Kokoelmat

| Nimi | Julkaisutiedot | Listasijoitukset> Albumilista | Listasijoitukset>  |
| --- | --- | --- | --- |
| 20 suosikkia – Mombasa |  Julkaistu: 1996  Levy-yhtiö: Fazer Finnlevy | – |  |
| 20 suosikkia – Rannalla |  Julkaistu: 2000  Levy-yhtiö: Fazer Finnlevy | – |  |
| Matkalla – Kaikki parhaat eilen ja tänään |  Julkaistu: 2005  Levy-yhtiö: Warner Music | 21 |  |
| Taiska – Hitit |  Julkaistu: 2011  Levy-yhtiö: Warner Music | – |  |
Singlet

| Nimi | Vuosi | Listasijoitukset> Single-lista | Listasijoitukset> Jukebox-lista | Listasijoitukset> Lataus-lista | Myynti | Albumi |
| --- | --- | --- | --- | --- | --- | --- |
| ”Mombasa” | 1975 | 4 | – | 18 | kultaa | Mombasa |
| ”Moi moi vain” | 1976 | 15 | – | – | – | Mombasa |
| ”Haltin häät” | 1976 | 29 | 8 | – | – | Mombasa |
| ”Boogie mies” | 1977 | – | – | – | – | Taiska |
| ”Ihmemaa” | 1977 | – | 5 | – | – | Mombasa |
| ”On uusi päivä huominen” | 1978 | – | – | – | – | (julkaistu vain singlenä) |
| ”Loitsukannel” | 1978 | – | – | – | – | (julkaistu vain singlenä) |
| ”Miksi näin?” | 1978 | 23 | 3 | – | – | Taiska |
| ”Tule” | 1979 | – | – | – | – | (julkaistu vain singlenä) |
| ”Yhden kerran” | 1980 | 23 | – | – | – | Villi vapaudenkaipuu |
| ”Lällärit pois” | 1980 | – | – | – | – | Villi vapaudenkaipuu |
| ”Hiroshima” | 1981 | 19 | 9 | – | – | Oma tie |
| ”Kielletyt käskyt” | 1981 | – | – | – | – | Oma tie |
| ”Muisto” | 1982 | – | – | – | – | Oma tie |
| ”Saat saattaa mua” | 2005 | – | (lista ei toiminnassa) | – | – | (julkaistu vain singlenä) |
| ”Maailman ääriin” | 2016 | – | (lista ei toiminnassa) | – | – | (julkaistu vain singlenä) |
| ”Rinnallani Aina” | 2017 | – | (lista ei toiminnassa) | – | – | (julkaistu vain singlenä) |
| ”Joulukuu taivaassa” | 2020 | – | (lista ei toiminnassa) | – | – | (julkaistu vain singlenä) |
Muut listasijoitukset

| Nimi | Vuosi | Listasijoitukset> Jukebox-lista | Albumi |
| --- | --- | --- | --- |
| ”Rannalla” | 1980 | 3 | Villi vapaudenkaipuu |
Djibril Sow

Djibril Sow lokakuussa 2019.
Djibril Sow (s. 6. helmikuuta 1997 Zürich) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 184-senttimetrinen. Hän edustaa Espanjan La Ligassa pelaavaa Sevillaa. Hän on pelannut Sveitsin A-maajoukkueessa vuodesta 2018.
Sow pelasi FC Zürichin junioreissa. Hän nousi pääsarjatasolle saksalaisseura Borussia Mönchengladbachissa kaudella 2016–2017, tosin vain yhden bundesliigaottelun ja kahden Saksan Cupin ottelun verran, ja niissäkin vain muutaman minuutin peliajalla. Kaudet 2017–2019 hän edusti sveitsiläisseura Young Boysia ja voitti molempina kausina Sveitsin-mestaruuden. Hän pelasi 55 Sveitsin liigan ottelua ja teki niissä neljä maalia. Ensimmäisellä kaudella hän pelasi neljä Eurooppa-liigan ja toisella kuusi Mestarien liigan ottelua, kaikki avauskokoonpanossa.
Kesällä 2019 Sow siirtyi Saksan Bundesliigassa pelaavaan Eintracht Frankfurtiin. Hän pelasi kaudella 2019–2020 Bundesliigassa 29 ottelua ja teki maalin voittoisassa kotiottelussa Bayern Müncheniä vastaan. Eurooppa-liigassa hän pelasi yhdeksän ottelua. Seuraavalla kaudella hän pelasi 28 bundesliigaottelua. Kaudella 2021–2022 hän pelasi Bundesliigassa 31 ottelua ja teki maalin marraskuussa Union Berliniä ja joulukuussa Bayer Leverkusenia vastaan. Frankfurtin voittamassa Eurooppa-liigassa hän pelasi 12 ottelua ja teki maalin alkulohko-ottelussa Fenerbahçea vastaan. Kaudella 2022–2023 Sow pelasi Bundesliigassa 32 ottelua ja teki maalin elokuussa Werder Bremeniä, marraskuussa Hoffenheimia, helmikuussa Leipzigia ja huhtikuussa Bayer Leverkusenia vastaan. Hän pelasi Mestarien liigassa kahdeksan ottelua, joissa kaikissa täydet minuutit.
Sow siirtyi elokuussa 2023 espanjalaisseura Sevillaan. Hän pelasi kaudella 2023–2024 La Ligassa 24 ottelua ja teki maalin lokakuussa Rayo Vallecanoa vastaan. Mestarien liigassa hän pelasi kuusi ottelua, joista viisi avauskokoonpanossa.
Sow on pelannut useissa Sveitsin nuorisomaajoukkueissa. Hän pelasi Sveitsin A-maajoukkueessa ensimmäisen kerran syyskuussa 2018 Kansojen liigan ottelussa Islantia vastaan. Kesän 2021 EM-kilpailuissa hän pääsi vaihdosta kentälle muutamaksi minuutiksi Sveitsin toisessa alkulohko-ottelussa Italiaa vastaan ja yli puoleksi tunniksi tappiollisessa puolivälieräottelussa Espanjaa vastaan. MM-kilpailuissa 2022 hän pelasi avauskokoonpanossa Sveitsin kaikki neljä ottelua. Hän on pelannut huhtikuun 2024 loppuun mennessä 41 A-maaottelua, joista 21 ottelussa avauskokoonpanossa.
Thriller Bark

Thriller Bark on maailman suurin laiva mangassa One Piece. Thriller Barkin "Hirmunelikko" on yksi Olkihattupiraattien vihollisista. Thriller Bark on kummitus- ja zombieteemainen osa juonta ja siihen on saatu vaikutteita niin Michael Jacksonilta kuin vanhoista kauhuelokuvistakin.
Olkihattupiraatit jatkavat matkaansa Grand Linella uudella aluksellaan Thousand Sunnylla kohti Nereidin saarta. He nostavat merestä tynnyrin, jossa lukee Merenjumalan Aarre, luullen sen tarkoittavan ruokaa ja riisiviiniä. Luffyn saadessa tynnyrin kannen auki, sieltä pamahtaa punainen valoammus. Valtava myrsky heittää Olkihatut Florianin Kolmioon, jossa he tapaavat luuranko Brookin. Brook kertoo heille menneisyydestään ja pirunmarjastaan tuonituoni-marjasta.
Olkihatut löytävät itsensä Thriller Bark-aavesaaren sisäpuolelta ja saavat tietää Brookilta, että se tynnyrissä ollut valoammus oli ansa ja että sillä tavalla Thriller Barkin väki saisi tietää laivan sijainnin. Nami, Usopp ja Chopper lähetetään matkaan ensimmäisinä Mini-Merry II:sella kohti Thriller Barkia. He tapaavat siellä aivan ensimmäiseksi Kerberoksen, jonka kolmäs pää on kettu. Heidän juostessa puuhun piiloon Kerberokselta, he löytävät lepakon, Hildonin, joka jättää kolmikon keskelle hautuumaata. Hautausmaasta nousevat zombit yrittävät saada heidät kiinni, mutta kolmikko juoksee Thriller Barkin linnaan ja tapaavat siellä Hogbackin, tohtorin, jota Chopper ihailee suuresti.
Samaan aikaan muut Olkihatut lähtevät laivalta pelastamaan heidän kolmea ystäväänsä ja Brookin varastetun varjon. Hetken kuluttua Sanji, Zoro ja Luffy (tässä järjestyksessä) menettävät varjonsa saaren hallitsijalle ja kaapparilordille Gecko Morialle. Zombien yöjahti on alkanut.  
Kalmiston Absalom ihastuu Namiin nähdessään tämän kylpemässä ja päättää saada hänet vaimokseen. Hirmunelikko aloittaa viemällä Sanjin varjon Piskiin, Zoron varjon kenraalizombiin Tuuli, Jigoroon sekä Luffyn varjon muinaishirviölle, jättiläistäkin suuremmalle Oarsille, jonka avulla Gecko Moria aikoo päästä merirosvokuninkaaksi. Brook löytää oman varjonsa Samurai Ryuumalta, jonka kanssa alkaa taistella, kuten hän oli viisi vuotta aiemmin tehnyt.
Brookin ollessa häviöllä, Zoro jatkaa taistelua ja voittaa. Nami on vähällä joutua Absalomin vaimoksi, kunnes Sanji tulee pelastamaan tilanteen.
Kun Olkihattupiraatit pääsevät viimein taistelemaan Oarsia vastaan, Luffy muuttuu Nightmare-Luffyksi, joka sisältää 100 varjoa (normaaliin ihmiseen voi lisätä vain 2-3). Tässä muodossa Luffy pystyy olemaan vain 10 minuuttia ja muuttuu pian pienikokoiseksi Luffyksi. Lopputaistelu käydään Olkihattujen ja Morian kesken, joka on lisännyt itseensä jopa 1000 varjoa!